FAQ

## FAQ (Frequently Asked Questions) eli UKK (Usein Kysytyt Kysymykset)

Tälle sivulle on kerätty FAQ heimon asioista. OldTownin oma FAQ löytyy alla olevasta linkistä.

OldTown Festival FAQ

### Tuhkan Lapset FAQ

**"Mistä kannattaa aloittaa?"**

 Lukaise ensin vaikkapa lore! Se ollaan päivittämässä, mutta tässä jo hyvä peruspaketti heimosta, historiasta ja sen uskomuksista. https://docs.google.com/…/1vF2qfRZeMbXLPGUTbQkU\_jKNa7…/edit…

Esittele itsesi ja pohdi, millaista hahmoa haluaisit pelata. Osallistu keskusteluun! Tule OldTown Pubbingiin 12.12.! Tutustu muihin! Kontaktoidu! Järjestämme vielä uusille pelaajille infotilaisuuksia, joilla pääsette paremmin kärryille.

**"Onko sielueläin sama kuin voimaeläin?"**

Ei. Sielueläin ja voimaeläin ovat kaksi eri asiaa ja sielueläin on pelinne kannalta se olennaisempi. Voimaeläin voi olla hieman abstraktimpi ja se on ns. oikean maailman termi. Sielueläin on meidän hieman fiktiivisempi versio. Kukin heimolainen siis koetaan tämän eläimen ikään kuin avataraksi, ilmentymäksi. Hän on eläin ja eläin on hän. Eli siinä missä voimaeläin olisi sellainen henkinen kumppani ja mentor, sielueläin Olet Sinä (ts, hahmosi ^^). Eli, oikea termi on siis sielueläin. Voimaeläin ja toteemieläin tarkoittavat eri asioita.

**"Missä päin Suomea CoA asui? Mistä hahmoni on kotoisin?"**

Tuhkan Lapset oli ihan pohjoisimmasta Lapista. OT:n maailmankuva on, että about kaikki on tuhoutunut, paitsi OldTown. Saimme perusteltua viimeksi pelinjohdolle, että Lappi sai säteilystä vähän vähemmän osumaa, koska ketään ei kiinnostanut pommittaa sitä. Jos hahmosi on siis muualta kuin Lapista, olot ovat olleet varmastikin todella, todella karut. Käytännössä muualta ei olla, oikeasti.

**"Voinko olla kuulumatta Tuhkan Lapsiin"?**

Voit! Silloin suosittelemme tosin OldTown Finland -ryhmää, jotta et saa liikaa metatietoja. Jos haluat hengata kuitenkin heimon seurassa, se on enemmän kuin jees ja olet tervetullut! Huomioithan myös, että olemme mahdollisesti järjestymässä yhdistykseksi, jonka varoja käytetään todennäköisesti Tuhkan Lasten yhteiseen hyvään.

**"Voiko hahmoni liittyä Tuhkan Lapsiin pelissä?"**

Teoriassa kyllä! Jos hahmosi on suomalainen, loogisinta on tällöin, että hahmosi on seurannut Tuhkiksia Suomesta Puolaan ja kiinnostunut näiden touhuista. Ja heimo varmasti on kiinnostunut, jos hahmosi on ollut niin hyvä jäljittämään, ettei sen stalkkaamista ole huomattu.

**"Voinko päättää muuttaa heimon perustietoja?"**

Heimon historiaa, taustaa tai uskonnon perusteita ei kirjoiteta uusiksi. Uusia rituaaleja ja muita vastaavia juttuja voi ehdottaa, ja oman hahmosi tekemiä rituaaleja saat suunnitella ja toteuttaa juuri siten kuin mielit ja mikä on inspiroivinta, mutta alkuperäiset Tuhkan Lapset pitävät oikeuden säilyttää sen, mitä kovalla työllä loimme yhdessä. Eikä myöskään olisi kronologisesti järkevää muuttaa sitä, mitä olemme jo pelanneet.

**"Mitä kaikkea pelinjohto hyväksyy?"**

OldTownin pelinjohto ("organisaattorit") ei ole sellainen kuin mihin ehkä olemme täällä tottuneet. Henkilökohtaisen huomion määrä on siis paljon vähempi, ja OT toimiikin ryhmien ja yksilöiden omien konseptien pohjalta, mutta kuitenkin pelinjohdon antamien rajoitteiden puitteissa. Vapauksia on paljon, mutta ihan kaikki ei mene läpi

**"Voiko hahmoni sielueläimenä olla jotain muuta kuin eläin? Kuten esimerkiksi suomen taruolento tjsp."**

Päälinjaukseksi on otettu, että kaikilla Tuhkan Lasten heimolaisilla on sielueläimenään ja nimenään eläin. Tästä linjauksesta pyritään pitämään kiinni ihan heimon yhteneväisyyden vuoksi. Eläimen tosin ei tarvitse välttämättä olla mikään tyypillinen mytologinen suomalainen eläin, vaan tämän suhteen on joustovaraa.

**“Voiko hahmoni olla johto-/auktoriteettiasemassa heimossa?”**

Taakse Suomeen jääneet heimon jäsenet voivat olla vanhoja heimon jäseniä ja heillä on voinut olla merkittäväkin rooli heimon sisällä. Nyt on kuitenkin hahmoille kulunut jo lähes vuosi siitä kun tiet erkanivat eteenpäin jatkaneiden ja taakse jääneiden välillä. Vuoden aikana OldTowniin päätyneen heimon rakenne ja roolit ovat muuttuneet siitä mitä ne olivat kun heimo oli kokonainen Suomessa. Kun taas Suomeen jääneet ovat varmasti joutuneet valitsemaan joukolleen uusia väliaikaisia johtohenkilöitä kunnes heimo mahdollisesti tulevaisuudessa jälleen yhdistyy “paratiisissa”.

Nyt tässä ryhmässä joka on jäänyt Suomeen odottelemaan viestiä etelään jatkaneilta, voivat hahmot olla lähes missä roolissa tahansa (mukaanlukien johto-/auktoriteettiasemat), mutta ottakaa huomioon, että kun hahmot lopulta päätyvät OldTowniin, tilanne saattaa olla kovin erilainen.